CELEX: 62021CN0564
Language: lt
Date: 2021-09-14 00:00:00
Title: Byla C-564/21: 2021 m. rugsėjo 14 d. Verwaltungsgericht Wiesbaden (Vokietija) pateiktas prašymas priimti prejudicinį sprendimą byloje BU / Vokietijos Federacinė Respublika

2022 1 10   
            
            
               LT
            
            
               Europos Sąjungos oficialusis leidinys
            
            
               C 11/14
            
         
      2021 m. rugsėjo 14 d.Verwaltungsgericht Wiesbaden (Vokietija) pateiktas prašymas priimti prejudicinį sprendimą byloje BU / Vokietijos Federacinė Respublika
      
      (Byla C-564/21)
      (2022/C 11/20)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Verwaltungsgericht Wiesbaden
      
      
         Šalys pagrindinėje byloje
      
      
         Pareiškėjas: BU
      
         Atsakovė: Vokietijos Federacinė Respublika, atstovaujama Federalinės migracijos ir pabėgėlių reikalų tarnybos
      
         Prejudiciniai klausimai
      
      
                  1.
               
               
                  Ar Pagrindinių teisių chartijos 47 straipsnyje įtvirtinta teisė į teisingą bylos nagrinėjimą reiškia, kad byla, kurią institucija privalo pateikti (taip pat elektronine forma) leisdama susipažinti arba teismui, kad šis galėtų atlikti teisminę kontrolę, turi būti pateikta visa ir sunumeruotais puslapiais, kad būtų galima atsekti pakeitimus?
               
            
                  2.
               
               
                  Ar pagal 2013 m. birželio 26 d. Europos Parlamento ir Tarybos Direktyvos 2013/32/ES dėl tarptautinės apsaugos suteikimo ir panaikinimo bendros tvarkos (1) 23 straipsnio 1 dalį ir 46 straipsnio 1–3 dalis draudžiama nacionalinė administracinė praktika, pagal kurią prieglobsčio prašytojo atstovui ir teismui institucija reguliariai pateikia tik išrašus iš elektroninės dokumentų valdymo sistemos, kurie yra nepilni ne chronologine tvarka sudėtų elektroninių PDF failų rinkiniai be jokios struktūros, neatspindintys nei chronologinės įvykių eigos, nei juo labiau viso elektroninės bylos turinio?
               
            
                  3.
               
               
                  Ar iš Direktyvos 2013/32/ES 11 straipsnio 1 dalies ir 45 straipsnio 1 dalies a punkto išplaukia, kad sprendžiančiosios institucijos sprendimą atsakingas asmuo turi pasirašyti ranka ir pridėti prie bylos, ar prašytojui irgi turi būti įteiktas ranka pasirašytas dokumentas?
               
            
                  4.
               
               
                  Ar reikalavimo pateikti sprendimą raštu, numatyto Direktyvos 2013/32/ES 11 straipsnio 1 dalyje ir 45 straipsnio 1 dalies a punkte, buvo laikytasi, jeigu sprendimą priėmęs atsakingas asmuo sprendimą pasirašė, bet po to nuskenavo, o originalą sunaikino, taigi, sprendimas raštu buvo pateiktas tik iš dalies?
               
            
         (1)  OL L 180, 2013, p. 60.